**Ministru kabineta rīkojuma projekta “Par apropriācijas pārdali”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekts “Par apropriācijas pārdali” (turpmāk – Rīkojuma projekts) ir izstrādāts, lai nodrošinātu Valsts vides dienestam (turpmāk – VVD) nepieciešamo finansējumu amata pusslodzei to papildu pienākumu veikšanai, kas ir noteikti likumā “Par piesārņojumu” (*likums “Grozījumi likumā “Par piesārņojumu””, kas stājās spēkā 2018. gada 6. martā*) un, kas precīzi tiek noregulēti Ministru kabineta noteikumu projektā “Transporta enerģijas aprites cikla siltumnīcefekta gāzu emisiju daudzuma un tā samazinājuma aprēķināšanas un ziņošanas kārtība” (VSS‑453) (turpmāk – Noteikumu projekts).  Ar Rīkojuma projektu no Ekonomikas ministrijas valsts pamatbudžeta apakšprogrammas 29.01.00 “Naftas produktu rezervju uzturēšana” 13 774 *euro* apmērā uz Vides aizsardzības un reģionālās attīstības ministrijas (turpmāk – VARAM) budžeta apakšprogrammu 23.01.00 “Valsts vides dienests” tiks novirzīti finanšu līdzekļi jauno funkciju veikšanai 2018. gadā. Informācija par jaunajām funkcijām Valsts vides dienestam ir iekļauta likuma “Par piesārņojumu”, kas stājās spēkā 2018. gada 6. martā, anotācijā[[1]](#footnote-3).  Ar Rīkojumu projektu Finanšu ministrijai noteikts precizēt Ekonomikas ministrijas un VARAM bāzes izdevumus 2019. un 2020. gadam, samazinot finansējumu 2019. un 2020. gadā 13 774 *euro* apmērā Ekonomikas ministrijas valsts pamatbudžeta apakšprogrammā 29.01.00 "Naftas produktu rezervju uzturēšana" un palielinot finansējumu 2019. un 2020. gadā 13 774 *euro* apmērā VARAM valsts pamatbudžeta apakšprogrammā 23.01.00 "Valsts vides dienests", lai nodrošinātu Valsts vides dienesta jauno funkciju finansēšanu 2019. un 2020. gadā.  Rīkojuma projekts nosaka Ekonomikas ministrijai un VARAM normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei 2018. gadā atbilstoši Rīkojuma projekta 1. punktam un bāzes izdevumu precizēšanai atbilstoši Rīkojuma projekta 2. punktam. Finanšu ministram normatīvajos aktos noteiktajā kārtībā informēt Latvijas Republikas Saeimu (turpmāk – Saeima) par Rīkojuma projekta 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali un bāzes izdevumu precizēšanu atbilstoši Rīkojuma projekta 2. punktam.  Rīkojuma projekts stājas spēkā pēc tā pieņemšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma “Par budžetu un finanšu vadību” 9. panta piecpadsmitā daļa, kas paredz finanšu ministram tiesības veikt apropriācijas pārdali starp ministrijām un citām centrālajām valsts iestādēm, tai skaitā funkciju pārdales vai strukturālo reformu gadījumos, ja ir pieņemts Ministru kabineta lēmums un Saeima ar atsevišķu lēmumu piekritusi šādai pārdalei. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija un problēmas, kuru risināšanai tiesību akta projekts izstrādāts  Lai Latvijas Republikas tiesību aktos pārņemtu *Eiropas Parlamenta un Padomes 2009. gada 23. aprīļa Direktīvu Nr. 2009/30/EK ar ko groza Direktīvu 98/70/EK attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās siltumnīcefekta gāzu emisijas kontrolei un samazināšanai, groza Padomes Direktīvu 1999/32/EK attiecībā uz tās degvielas specifikācijām, kuru lieto iekšējo ūdensceļu kuģos, un atceļ direktīvu 93/12/EEK* un, konkrētāk, šajā direktīvā izteiktās Eiropas Parlamenta un Padomes 1998. gada 13. oktobra Direktīvas 98/70/EEK, kas attiecas uz benzīna un dīzeļdegvielu kvalitāti un ar ko groza Padomes Direktīvu 93/12/EEK 7.a panta prasības, nosakot degvielas piegādātājiem pienākumu aprites cikla siltumnīcefekta gāzu (turpmāk – SEG) emisiju samazināšanai un ziņošanai par Latvijā piegādātās degvielas un enerģijas daudzumu un SEG intensitāti piegādātajā degvielā, likumā “Grozījumi likumā “Par piesārņojumu”” ir paredzēti jauni pienākumi VVD nodrošināt un uzraudzīt no degvielas piegādātājiem saņemto datu apkopošanu un nodrošināt ziņošanu Eiropas Komisijai, kā arī ir paredzēti pienākumi informācijas publicēšanai savā tīmekļvietnē un degvielas piegādātājiem aprēķinos nepieciešamo parametru aprēķināšanai un publicēšanai.  Ministru kabineta 2017. gada 19. septembra sēdes protokola Nr. 47 37.§ “Likumprojekts “Grozījumi likumā “Par piesārņojumu”” 4. punktā Ekonomikas ministrijai ir noteikts šāds pienākums:  “4. Ekonomikas ministrijai no budžeta apakšprogrammas 29.01.00 “Naftas produktu rezervju uzturēšana” pēc likumprojekta “Grozījumi likumā “Par piesārņojumu”” pieņemšanas pārdalīt finansējumu 2018., 2019. un 2020. gadam 13 774 *euro* apmērā ik gadu uz Vides aizsardzības un reģionālās attīstības ministrijas budžeta apakšprogrammu 23.01.00 “Valsts vides dienests”, lai nodrošinātu Valsts vides dienesta jaunās funkcijas attiecībā uz degvielas piegādātājiem noteikto pienākumu izpildes uzraudzību un kontroli.”  Tiesiskā regulējuma mērķis un būtība  Ar Rīkojuma projektu tiek izpildīts Ministru kabineta 2017. gada 19. septembra sēdes protokola Nr. 47 37.§ “Likumprojekts “Grozījumi likumā “Par piesārņojumu”” 4. punktā noteiktais pienākums Ekonomikas ministrijai, un tiks nodrošināts, ka no Ekonomikas ministrijas valsts pamatbudžeta apakšprogrammas 29.01.00 “Naftas produktu rezervju uzturēšana” uz VARAM valsts pamatbudžeta apakšprogrammu 23.01.00 “Valsts vides dienests” tiek novirzīti 13 774 *euro* apmērā likuma “Par piesārņojumu”, kas stājās spēkā 2018. gada 6. martā, anotācijā[[2]](#footnote-4) minēto papildu pienākumu veikšanai VVD. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, Ekonomikas ministrija, Finanšu ministrija. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz vides politiku. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018 | | Turpmākie trīs gadi (*euro*) | | | | |
| 2019 | | 2020 | | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. g. | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. g. | izmaiņas, salīdzinot ar vidēja termiņa budžeta ietvaru 2020. g. |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Informācija par finansiālo ietekmi un detalizēts aprēķins ir iekļauts likuma “Par piesārņojumu”, kas stājās spēkā 2018. gada 6. martā, anotācijā[[3]](#footnote-5). | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Ņemot vērā to, ka jautājums ir saistīts ar līdzekļu starp iestādēm pārdali, kopējie valsts budžeta izdevumi nemainās.  Pārdales rezultātā līdzekļi Ekonomikas ministrijas 2018. gada budžeta apakšprogrammā 29.01.00 “Naftas produktu rezervju uzturēšana” samazināsies 13 774 *euro* apmērā, savukārt VARAM valsts pamatbudžeta apakšprogrammā 23.01.00 “Valsts vides dienests” palielināsies 13 774 *euro* apmērā, tādējādi tiktu nodrošināts VVD jaunās funkcijas finansējums attiecībā uz degvielas piegādātājiem likumā “Par piesārņojumu” un Noteikumu projektā noteikto. | | | | | | |
| 8. Cita informācija | Ir paredzams, ka Rīkojuma projekta 4. punktā minētais uzdevums Finanšu ministrijai būs izpildāms tikai Saeimas 2018. gada rudens sesijā, kad VVD pienākumu izpilde 2018. gadam būs veicama tikai 4 mēnešos.  Tomēr Rīkojuma projektā VVD tiek paredzēts amata pusslodzes finansējums visam gadam, jo VVD eksperti likumā “Grozījumi likumā “Par piesārņojumu”, kas stājās spēkā 2018. gada 6. martā, noteiktos papildus pienākumus jau veic (piemēram, iesaiste Noteikumu projekta izstrādē un Noteikumu projektā noteikto pienākumu izpildē). | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. | |

|  |
| --- |
| **VI. Sabiedrības līdzdalība un komunikācijas aktivitātes** |
| |  |  |  | | --- | --- | --- | |  | | | | 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punkts.). | | 2. | Sabiedrības līdzdalība projekta izstrādē | Rīkojuma projekta būtība skar finanšu ministra kompetenci veikt apropriācijas pārdali starp ministrijām un citām centrālajām valsts iestādēm, tai skaitā funkciju pārdales vai strukturālo reformu gadījumos, ja ir pieņemts Ministru kabineta lēmums un Saeima ar atsevišķu lēmumu piekritusi šādai pārdalei. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. | | 3. | Sabiedrības līdzdalības rezultāti | Projekts šo jomu neskar. | | 4. | Cita informācija | Nav | |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Vides aizsardzības un reģionālās attīstības ministrs Kaspars Gerhards

Skrebe 67026908

[Liga.Skrebe@varam.gov.lv](mailto:Liga.Skrebe@varam.gov.lv)

1. http://titania.saeima.lv/LIVS12/SaeimaLIVS12.nsf/0/E9AE3D674F2B3154C22581AF0023A03A?OpenDocument#b [↑](#footnote-ref-3)
2. http://titania.saeima.lv/LIVS12/SaeimaLIVS12.nsf/0/E9AE3D674F2B3154C22581AF0023A03A?OpenDocument#b [↑](#footnote-ref-4)
3. http://titania.saeima.lv/LIVS12/SaeimaLIVS12.nsf/0/E9AE3D674F2B3154C22581AF0023A03A?OpenDocument#b [↑](#footnote-ref-5)